
POSTER Y BUKI DI INFORMACION PA 


CUIDO Y PROTECCION DI BABY PRESENTA 
NA LIDERNAN DI CENTRONAN DI CUIDO 


Diahuebs anochi a tuma luga na Boulevard Events Aruba, 
e presentacion di e poster y e buki di informacion pa cuido 
y proteccion di baby, na lidernan di centronan di cuido. 
Aruba ta conta cu e Plataforma "Platform Veiligheid in de 
Kinderopvang", cu ta encarga pa crea un ambiente mas sigur 
di conscientisacion y prevencion den e centronan di cuido di 
mucha pa tur e babynan di 6 siman pa 12 luna. E Plataforma 
aki ta wordo presidi door di señora Noemi Maduro. Señora 
Noemi manera conoci, a pasa den un situacion na unda cu el 
a perde baby Noah. Prome Minister Evelyn Wever-Croes na e 
ocasion aki a representa Minister Rocco Tjon na e evento. 


E poster di conscientisacion aki ta encera 10 punto di 
conscientisacion y e buki ta contene informacionnan cu por 
yuda centronan di cuido di mucha pa ta mas efectivo den cuido 
di nos muchanan. Esaki ta un bunita iniciativa di Noemi Maduro 
y e Plataforma. Centronan di cuido hopi biaha kizas no ta ekipa 
cu tur informacion actualisa. Pa e motibo aki, fundacionnan, 
institutonan y e Plataforma aki cu ta cla pa yuda y duna un 
man pa haci centronan di cuido sigur y duna trankilidad na 
mayornan. 


“Nos muchanan mas chikito merece di ta den un ambiente sigur. 
Y ta responsabilidad di cada ciudadano pa crea e ambiente 
aki pa nan. Esaki ta e compromiso tambe di Gabinete Wever- 
Croes Il”, Prome Minsiter a enfatisa. 


Actualmente, e proyecto pa centronan di cuido ta den pleno 
ehecucion. Lo envolve stakeholders concerni y e centronan di 
cuido di muchanan mes tambe. Esaki ta un trayecto hopi largo y 
hopi diverso. Lo enfoca riba partinan educativo y infrastructural. 
Fundacion pa nos Muchanan tin un rol sumamente imlortante 
den e parti educativo. E introduccion di esaki lo bay den fase 
teniendo cuenta cu e situacion specifico di cada centro di cuido 
di mucha. 


Prome Minister ta gradici e Plataforma pa nan esfuerso y trabou 
pa eleva e siguridad pa nos muchanan den centronan di cuido. 

Premier Evelyn Wever - Croes: 


TELE ARUBA TA FORMA PARTI DI HISTORIA DI 
ARUBA Y ESEY TA ALGO CU MESTER MANTENE 


Prome Minister Evelyn Wever - Croes den nomber di Gobierno 
di Aruba ta felicita Tele Aruba, Aruba su planta nacional, cu a 
cumpli 59 aña di existencia. 59 aña ta informando, educando 
y ta entreteniendo henter comunidad di Aruba. Pabien na tur 
esnan cu ta labora na Tele Aruba y esnan cu tambe a forma 
parti di e ekipo di Tele Aruba den transcurso di e 59 añanan 
aki, Prome Minister Evelyn Wever - Croes a expresa. 


“Ami a lanta como mucha ta weita Tele Aruba.” Tele Aruba 
den nos comunidad ya caba ta forma parti di bida diario di 
ciudadanonan y como tal ta forma parti tambe di Aruba su 
historia. Prome Minister a agrega bisando, cu esaki ta algo cu 
mester percura pa mantene asina. 


Por ultimo, Prome Minister a manda palabranan di felicitacion 
y pabien na Tele Aruba cu e 59 aña di existencia y cu Dios 
bendiciona cada un persona cu ta laborando eynan, pa por 
sigui informa, educa y entretene henter comunidad di Aruba. 


Gabinete Wever-Croes || 

Prome Minister Evelyn Wever-Croes: 
Prome Minister presente na lansamento oficial di website di TPEF 


DEN CUADRO DI GOOD CORPORATE 
GOVERNANCE LO DUNA TRANSPARENCIA NA 
FONDONAN Y inc DI TPEF 

En conexion cu siman di Dia di Turismo, a tuma luga e 
lansamento oficial die website di Tourism Product Enhancement 
Fund (TPEF). Prome Minister Evelyn Wever-Croes tawata 
presente hunto cu Minister Dangui Oduber, Minister Endy 
Croes, Minister Xiomara Maduro, Minister Geoffrey Wever, 
Presidente Suplente di Parlamento Raymond Kamperveen y 
invitadonan. 


Prome Minister a cuminsa un discurso gradiciendo tur esnan 
cu for di mainta trempan te anochi laat ta traha pa haci nos pilar 
economico un exito. Tur nos comerciantenan cu ta inverti hopi 
den e sector aki pa yuda nos pa por hiba nos pais padilanti. 
Danki na esaki nos turismo y Aruba ta den recuperacion. 


Prome Minister a mustra e cifranan di turismo di mundo, cu ta 
57%, Caribe 82% y Aruba 94%, July > Dec 100%. Esaki sigur 
ta un exito. “Nos ta bisa tur ora, Aruba ta bendiciona berdad 
pero no ta esey so ta e motibo di nos exito. E recuperacion aki 
ta danki na cada un di boso empleado + comerciante. Masha 
danki den nomber di Gabinete Wever-Croes. Mi kier gradici 
tambe mi colega Minister Dangui Oduber pasobra nada ta 
pasa di su mes. Claro trabou hopi duro, pero bo mester tin e 
vision y e liderazgo pa obtene e exito aki. 

TPEF ta un vira inovacion ex turismo. Y desde awo tin 
nan website y un logo nobo. Den cuadro di Good Corporate 
Governance lo duna transparencia na fondonan di comunidad 
y tur ciudadano tin acceso pa haya sa tocante tur trabao y 
logro di TPEF durante e ultimo añanan y esnan presente y 
plannan pa futuro. Tambe ta contene informacion di kico ta e 
caminda cu un persona of un empresa interesa mester cana 
pa expresa su interes den un proyecto cu por ta un mejoracion 
di e producto turistico. 

Continuacion DEN CUADRO DI GOOD CORPORATE GOVERNANCE.... 

TPEF ta un fondo cu ta wordo maneha pa profesionalnan riba 
nan tereno y cu ta personanan cu tin amplio experiencia den 
turismo y mercadeo. E personanan aki ta personanan cu a 
dedica gran parti di nan bida na turismo pasobra nan ta kere 
fuertemente cu Aruba mester tin un luga unico den e mundo di 
turismo. Nan conoce e producto Aruba cu tur luho di detaye. 
Nan sa exactamentomente kico ta nos puntonan fuerte, pero 
mas importante ainda, kico ta nos puntonan debil pa asina 
nan por dedica atencion adicional na esaki pa logra drecha 
esakinan na e manera mas eficiente y productivo. 


E turista cu ta bin Aruba, sin mas ta goza di sea, solo y santo 
blanco cu ta asina palpable, pero e otro aspectonan no tangible 
cu nan ta goza di dje, hopi biaha nan no ta realisa mes cu 
nos profesionalnan a traha cu alma y cuerpo pa haci cu nan 
vacacion ta bay suave sin ningun tipo di problema. E producto 
cu Aruba ta ofrece ta resultado di un labor di amor; un sinergia 
constante y continuo di tur e actornan cu tin e producto Aruba 
na pecho. 


“Si bo a busca cu e palabranan Tourism Product Enhancement 
Fund, lo bo a ripara di biaha cu otro paisnan tambe tin un 
fondo parecido na nos TPEF. Entre otro Jamaica Australia 
y Singapore tambe. Kico esaki ta bisa nos di nos TPEF? E 
ta bisa nos cu nos ta riba bon caminda y cu paisnan cu ta 
balora nan industria turistico tin un fondo pa mehoracion di nan 
producto turistico. E ta bisa nos cu nos ta den bon compania 
y den compania di paisnan cu ta serio en cuanto di nan vision 
pa nan turismo. 


Na tur esnan cu a haci y ta haci e trabao importante aki, mi kier 
expresa mi palabranan di gratitud. Ta keda mi na implora boso 


tur pa keda semper cu e amor pa boso trabao. No solamente 
pasobra e turista ta goza di un estadia maraviyoso sino pasobra 
pa cada un di boso e ta motibo pa orguyosamente wak rond y 
sinti den profundo di bo alma y curazon cu abo ta parti di esey. 
Un biaha mas danki na e TPEF board y na Minister Oduber 
pa bo guia y vision”, Prome Minister Evelyn Wever-Croes a 
expresa. 

UN AÑA DITRABOU 


Minister di Transporte, Integridad, 
Naturalesa y Asuntonan di Adulto Mayor. 


PRESENTACION DI MANEHO DI 
DESPERDICIO NA HABITANTENAN DI E 
AREA DI PARKIETENBOS 

MinisterArendsahabridialogoencuantoemanehodidesperdicio 
den un reunion informativio diabierna 23 di september ultimo 
na Compleho Deportivo Simeon Antonio. E meta principal di e 
reunion ta pa tene e habitantenan di Parkietenbos na altura di 


e cambionan y pa haya critica constructivo di esnan cu ta sinti 
e efectonan directo di Dump. 


E fluhonan di desperdicio lo ser redirigi di Dump na sector 
priva pa procesamento, esaki ta na caminda pa wordo 
anuncia y implementa. E obheto primordial ta pa cera e 
Dump Parkietenbos pa salvaguardia e salud di habitantenan 
y ecosistema natural, despues lo introduci cambionan 
legislativo cu standard ambiental pa un maneho di desperdicio 
responsabel. Tin fondo aloca pa otro aña por cuminsa sanea 
e area di Dump. 


Ceramento di Dump no ta e unico reto. Na Aruba, mester di un 
Cambio di mentalidad y comportacion den con nos ta anda cu 
desperdicio. Ta premira cu e cambio aki lo bin cu resistencia 
pero a yega e momento pa tuma decisionnan concreto y wak 
pa e bienestar di nos tur. 


Tin solucion exsistente pa procesa desperdicio y cera dump. 


Awor tambe tin un Minister cu e vision y meta pa introduci 
cambio a largo plaso pa beneficio di nos Pais y ta bay cumpli 
cu su promesa pa cera Dump Parkietenbos pa fin di e aña 
aki. Minister Arends ta gradici tur esnan cu a atende e reunion 
informativo y por a duna nan opinion pa un mihor maneho di 
desperdicio. 

Diahuebs atardi,Minister Maduro di Cultura, na un manera 
virtual, ahiba palabra durante e conferencia mundial di UNESCO 
riba maneho y desaroyo sostenibel di cultura Mondiacult 2022 
teni na Mexico. Aki nos ta comparti e discurso. 


President of the Mondiacult 2022, Assistant Director-General 
for culture of UNESCO, my colleagues, Ministers of Culture 
of all over the world, distinguished delegates, Ladies and 
Gentlemen, Mr. President, on behalf of the Government of 
Aruba, | congratulate Mexico for organizing and hosting this 
important event. The eyes of the world are on Culture and 
rightfully so since Culture has the power to determine the 
development of humanity. 


Culture is among others the manifestation of ideas, human 
intellectual and creative achievement, social behavior, and 
customs that are widely influenced by education in all forms 
and catalyzed by technology and world scientific advances. 


The recent global events like the Covid-19 pandemic, natural 
disasters, and geo-political conflicts have shown communities 


UN ANA DITRABOU | Minister di Finansa y Cultura 

MINISTER MADURO DI CULTURA A 
HIBA PALABRA NA E CONFERENCIA 
MONDIACULT 2022 DI UNESCO 


all over the world the urgency in building resilience and 
putting serious effort in our ambitions regarding sustainable 
development. 


Aruba is a Small Island Developing State (SIDS) or a Large 
Ocean State depending on your conceptual view. The 
vulnerabilities in both cases are generally known. In Aruba 
we have chosen to embrace our challenges and to focus on 
the advantages that Culture can provide. | hereby give some 
examples: 


- Concrete measures are being taken to bring Culture 
education in the formal and non-formal education as well in the 
society as a whole. 


- Through research aimed at providing insight into the 
needs of artists and creatives, we try to use effective and 
meaningful instruments to support the creative sector. 


- The preservation of documentary heritage has seen a 
huge leap in the past two years. Documentary heritage that is 
accessible to a wide audience contributes to social discussion 
about the past in relation to the future and can be a source of 
inspiration for creative expression. 


We should make continuous efforts to show the importance 
of a balanced society where culture is sustained as a mean of 
education and of sustainable development in our way of doing 
business and the way we live. Thus, the time is always right to 
educate, preserve and stimulate a forward-looking approach 
in which culture enables innovation, behavioral change and 
economic growth. 


Mr. President, | thank UNESCO for this opportunity and 
reiterate our commitment in Aruba to put culture at the heart 
of sustainable development.Masha danki, Thank you, Merci 
Beaucoup, Muchas Gracias! 

UN ANA DITRABOU 


Diaranson atardi Minister di Turismo sr. Dangui Oduber 
manera ta custumber a duna reconocimento na trahadornan 
di nos industria di turismo, e biaha aki na empleadonan di e 
cadena di Divi hotel. Den un ambiente ameno cu a tuma lugar 
na Alhambra Ballroom e mandatario a duna e trahadornan nan 
certificado y plakkaat pa e añanan di servicio cu nan a duna 
den nos industria mas importante. 


Divi Resort a habri su porta na Aruba den aña 1969 bou di e 
nomber Divi Aruba y awe tin 5 resort di Divi na Aruba. 

1. Divi Dutch Village Resort 

Divi Aruba Phoenix Beach Resort 

Divi Village Golf and Beach Resort 

Divi Aruba All Inclusive Resort 

Divi Tamarijn All-inclusive Resort 

Den e empleadonan cu a keda reconoci tabata tin cu a cumpli 
5, 10, 15, 20 y asta uno cu a cumpli 40 aña di servicio. Tabata 
momentonan bunita pa tende cu sr. Michael Alexander Maduro 
tabata ta un embahador di nos turismo desde aña 1982. Michael 
a cuminsa cu 18 aña di edad, como un bus boy, despues na 
1984 e la ricibi un promocion y a bira assistente di waiter pa 
despues na 1987 wordo promovi pa waiter, cual posicion e tin 
te awendia. Esaki sigur ta inspira e trahadornan mas hoben pa 
sigui traha na un manera ehemplar pa nan futuro. 


Minister Dangui Oduber ta manda palabranan di felicitacion 
y aprecio na tur e empleadonan di Divi Resort. Cada un di 
bosonan ta contrubui grandemente cu e sector turistico, 
brindando servicionan di calidad na nos bishitantenan. Minister 
Oduber ta bay sigui brinda e tipo di reconocimentonan aki na 
nos embahadornan turistico, paso nan ta e weso di lomba di e 
industria importante aki. 


Turismo ta nos unico pilar economico y ta e driver di nos 
economia. 


Minister di Turismo y Salud Publico 

Minister Dangui Oduber: 


TOURISM PRODUCT ENHANCEMENT FUND (TPEF) 
TA LANSA NAN WEBSITE PA PROME BIAHA 

Diahuebs anochi na Tierra del Sol den un bon ambiente TPEF 
a lansa su website pa prome biaha den historia. Esaki a sosode 
den presencia di nos Minister-President sra. Evelyn Wever- 
Croes, Minister Dangui Oduber, demas coleganan Minister, 
Parlamentarionan, Board di TPEF y demas stakeholders di e 
industria turistico. E website aki ta sigui mustra Minister Oduber 
su maneho caminda tur caminda ta conociendo innovacion 
atraves di tecnologia. 


TPEF a keda funda na aña 2010, e ta un fondo cu a wordo 
traha cu e proposito pa inverti den proyectonan cu ta contribui 
na e mehoracion di e producto turistico di Aruba. E portfolio den 
cual TPEF ta inverti den proyectonan ta consisti di 6 categoria. 
Esakinan ta: Atraccion, Seguridad, Medio Ambiente, Herencia, 
Conscientisacion y Inversion. 


TPEF semper a traha a base di e sistema di “Good Corporate 
Governance”. Desde cu TPEF a wordo funda y specialmente 
den e ultimo 5 añanan e organisacion a logra realisa masha 
hopi proyecto atraves di Ministerio di Turismo. Proyectonan 
mas notabel di TPEF ta entre otro e Boardwalk na Malmok, 
trapi y hut na Hooiberg, e pier na Rodgers Beach, e mantecion 
di nos costa limpi, campaña Stimami Steralisami pa menciona 
algun. 


Awor cu e Website nobo, www.tpef.aw tur hende por mira tur 
e proyectonan cu TPEF a realisa. Esnan cu tin un idea cu nan 
kier realisa y mester di fondo por haci un peticion pa esaki 
riba e pagina web mes. Claro semper y cuando esaki ta den 
e portfolio di 6 categoria ya caba menciona. Riba e pagina 
web lo por haya tur informacion y pa pregunta por contacta e 
personanan indica eynan mes tambe. 


Minister Dangui Oduber a keda masha impresiona con e 
website a keda, e mandatario ta sigur cu e lo bay facilita henter 

e proceso pa yega na e fondo di TPEF. Finalmente Minister 
Oduber ta felicita henter e board di TPEF encabesa pa sr. 
Mario Arends. Un danki special na sra. Sharlyze Romano cu ta 
Project Manager di TPEF cu e bunita logro historico aki. 


Turismo ta keda e driver di nos economia y pesey ta importante 
pa nos keda inverti den e mehoracion di nos Producto Aruba. 

UN ANA DITRABOU | Minister di Enseñansa y Deporte 


Diaranson ultimo Minister Endy Croes a pasa aeropuerto Classic 2022” contra e di Venezuela, Colombia y 
Internacional Reina Beatrix pa saluda y pa desea exito na Republica Dominicana. Minister Endy Croes ta desea na nos 
ekiponan U10 di Aruba cu a sali pa e torneo na La Romana, muchanan hopi exito y cu e deseo, disciplina, dedicacion y 
Santo Domingo. Dos ekipo Blue Marlins y un ekipo di Aruba determinacion boso ta logra! Bay pe! 

Center League ta competi den e torneo internacional “Baseball 

MINISTER ENDY CROES DURANTE CONFERENCIA 
DI PRENSA A BRINDA INFORMACION ACERCA 
DI LEERWERKTRAJECT CU TA INICIA DIA 10 DI 

OCTOBER PROXIMO 


Durante conferencia di prensa di Gobierno di Aruba, sra. 
Shinouska Albertus coordinador di Leerwerktraject (LWT) a 
elabora riba e oportunidad cu LWT ta brinda hobennan pa 
termina nan estudio secundario. LWT ta pa hobennan entre 
edad di 17 y 25 afia cu pa un of otro motibo no a logra termina 
nan estudio secundario. E LWT tin tres diferente aspecto; e 
prome ta e aspecto educativo unda cu e hobennan ta bin tres 
biaha pa siman scol, esaki ta tuma luga na EPB Hato. 


E estudionan cu ta wordo ofrece ta: Conocemento Basico di 
Mantencion y Conocemento Basico di Beyeza. Na di dos luga 
tin e aspecto laboral unda e hobennan ta bay stage na un 
compania apunta, esaki ta sosode e dos otro dianan den siman 
8 ora pa dia. Y por ultimo e aspecto social unda e hobennan ta 
wordo guia den grupo y individual. E acogida ta hopi grandi e 
aplicacionnan a inicia, pues esnan cu ta interesa por inscriba 
riba e website: www.oaa.aw. Aki por aplica pa e estudionan di 
Leerwerktraject como tambe pa OAA. Leerwerktraject ta inicia 
dia 10 di october proximo. 


MINISTER ENDY CROES TA DESEA DALILA 
PEREZ TUR CLASE DI EXITO CU SU ESTUDIO 
NA HULANDA 


Recientemente Minister Endy Croes a ricibi bishita di cortesia 
di Dalila Perez kende cu hopi determinacion a lucha y a 
logra haal su MBO diploma exitosamente den verpleegkunde 
na EPI. Fin di e luna aki Dalila ta sali rumbo pa Hulanda pa 
continua cu su estudio. Masha pabien y hopi exito den futuro. 
Cu deseo, disciplina, dedicacion y determinacion bo ta logra 
tur bo metanan. 

UN AÑA DITRABOU | Minister di Labor, Energia y Integracio 


Den prome aña di Gobernacion: 


INTEGRACION TA IMPORTANTE PA ARUBA 
SU RECUPERACION ECONOMICO 


Integracion pa Minister Glenbert Croes ta hopi importante 
pasobra pa e mandatario Integracion ta mucho mas cu 
permisologia. Integracion ta yuda nos hendenan cu un trabou. 
Integracion ta yuda nos hendenan cu ta sin trabou pa hopi 
tempo, drenta bek e mercado laboral mediante cursonan di 
capacitacion. Tin demanda. Comercio mester di hende. Pa 
esaki pronto, manera anuncia anteriormente, lo introduci e 
Enseñansa pa Empleo ‘nobo’ cu lo asisti cu (re)capacitacion 
di nos hendenan cu cursonan di nivel y reconoci pa mercado 
laboral. 


PERMISOLOGIA 


Minister Croes a expresa cu e ta comprometi na percura pa 
e procesonan na DIMAS y DPL di integracion y di maneho di 
admision di stranheronan, tuma luga na un forma mas eficiente, 
mas humano, mas corecto y mas transparente. 

Tin pleno confiansa cu DPL y DIMAS hunto, trahando den bon 
cooperacion cu otro, lo logra ‘fuel’ e recuperacion economico 
di nos pais mas ainda, Minister Croes a expresa. 


Anticipando esaki, a dicidi di elimina varios limitacion den 
proceso di permiso. E limitacionnan aki tabata necesario 
den e temporada di crisis causa pa e pandemia. Pero awor, 
tumando na cuenta e desaroyo economico, cu nos turismo ta 
floreciendo, e demanda y desaroyo riba mercado laboral, e 
mandatario a dicidi di trece cambio den e proceso pa cumpli 
cu e demanda di nos mercado laboral. 


Tur instancia concerni a ricibi copia di e instruccion di maneho 
aki cu tin como meta pa agilisa e proceso di permisologia 
evitando tardansanan innecesario, na mes momento dunando 
e servicio cu ta cuadra cu e mandatario su vision. 


INFRASTRUCTURA DI DPL 


Gobierno di Aruba ta invirtiendo den e infrastuctura di ICT di 
DPL pa digitalisa esaki completamente pa evita retrasonan 
y tardansanan innecesario. Ya pa 2023 por mira fruto di e 
inversion aki. 


Pa loke ta e servicio na DPL, e mandatario ta den constante 
deliberacion cu e Director di DPL pa eynan tambe percura 
pa agilisa e proceso y servicio. Ta discutiendo diferente 
cambionan cu pronto lo wordo anuncia, cu no solamente lo 
haci e servicio mas rapido pero na mes momento ta empodera 
e departamento pa por cumpli cu nan mision di yuda nos 
hendenan cu un trabou. 


Tin pleno confiansa cu DPL y DIMAS hunto, trahando den bon 
cooperacion cu otro, lo logra ‘fuel’ e recuperacion economico 
di nos pais mas ainda, Minister Croes a expresa. 


- 
Arubamester 

Minister Plenipotenciario Ady Thijsen: 


STAATSSECRETARIS TA POSITIVO CU ARUBA 
Y HULANDA LO SALI AFO 


Minister Plenipotenciario Ady Thijsen a informa tocante 
algun punto importante cu a wordo trata durante di e reunion 
di Conseho di Minister di Reino (RMR) cu a tuma luga 
recientemente. E temanan cu a trata ta acerca di decisionnan 
cu a tuma den cuadro di Aruba su deficit di 2022 y con lo sigui 
padilanti. Minister Thijsen a indica cu e tabata un bon reunion. 

Reunion Conseho di Reino (RMR) 
Un di e puntonan cu a trata tabata e deficit di 2022 unda cu 
CAFT a duna su “aanbeveling” / recomendacion y Secretario di 
Estado Alexandra van Huffelen a pidi pa wanta esaki. Motibo di 
esaki ta, pasobra tin un diferencia entre con Aruba y Hulanda 
ta yega na e sumanan (cua manera di calcula ta 
uza). Staatssecretaris van Huffelen ta positivo cu 
Aruba y Hulanda lo sali afo. 

Minister Thijsen a indica cu durante e reunion nan 
a reconoce cu tin un diferencia, y pues a tuma e 
decision pa wak esaki miho un biaha mas pa asina 
no keda den e impase. 


Un otro punto cu a wordo treci dilanti ta cu e 
pandemia ta bayendo pero cu mester por tin 


espacio den caso cu e pandemia lanta cabes of si DI = I À I A de, 

bin desaster natural. IN NOV ATIO I 


Den cuadro di esaki nan a trece den nan puntonan 
dilanti cu nan ta sali for di e punto di bista cu tur 
cos ta bay sigui bon y e pandemia no ta bin bek. 
Consecuentemente pa 2023 lo aplica e normanan 
normal bek. 


Minister Thijsen a sigui splica cu den e LAFT di 
Aruba y RFT di Corsou y Sint Maarten, ta poni 


Fun Activity Program 


f Robotics, Bridge building, AGES 
articulonan (articulo 23 pa Aruba) cu por desvia a Volcano making, Lego 7-10 
base di e articulonan aki den caso cu bin un 'ramp”. Stopmotion Video, and much 

vee á P motel OKTOBER 
Considerando esaki Minister Thijsen a bisa cu el a 3-7 


enfatisa cu semper mester tene esaki na cuenta Ay 8:30 am - 12:30 pm 
cu por haci uzo di e articulonan aki pasobra no por 
premira locual lo pasa den futuro. Pues ta spera cu 
di berdad tur cos ta bay bon y cu nada mas manera 
e pandemia tuma luga, pero cu ta reconoce cu tin 
e espacio pa uza e articulo menciona, den caso cu 


mester, cual nan a bay di acuerdo cu ne. FUTU RA 


IMELDA 
KLEUTERSCHOOL 

Goberna- Crisis tras di crisis, 


reto tras di reto 
Cu hopi determinacion, fe y trabou duro, 
Gabinete Wever - Croes Il ta trahando pa 
recupera nos dushi isla Aruba. 
Gobierno no por haci esaki su so y ta conta cu 
sosten di comunidad pa hunto nos lanta 


Araba 


